Extract concentrat pentru băutură de tip Cola, cu extract din ceai negru, îndulcit cu stevia, 100% natural, 20/100mL
Gustul clasic de cola, reinterpretat, cu ingrediente naturale. 20mL de concentrat, conține circa 200mg cofeină. Produsul este îndulcit cu stevia. Din 20mL de concentrat, rezultă 1-2L de băutură (în funcție de gust). Dacă se preferă o băutură carbonatată, concentratul se va adăuga obligatoriu după carbonatarea apei (în cazul în care carbonatarea apei se realizează la domiciliu). Dacă apa este deja carbonatată, eventual minerală, concentratul se va adăuga… după desfacerea dopului (mai în glumă, mai în serios). Atenție: în funcție de intensitatea carbonatării și de nivelul de umplere a sticlei/flaconului PET, va trebui să goliți o cantitate de apă puțin mai mare decât cea de concentrat utilizat: circa 30-50mL, pentru un flacon de 1-2L. Flaconul/monodoza de concentrat se va agita înainte de utilizare, pentru a dispersa uleiurile esențiale naturale utilizate pentru a realiza un profil de Cola cât mai… autentic. Sugestie: Aceast concentrat va produce un gust oarecum clasic de cola, deși în formulă nu este utilizat caramelul, și nici arome sintetice de tip cola. Veți avea parte de o băutură plăcută, cu un ”push” energizant suplimentar, tipic cafeinei (chiar dacă este obținută dintrr-un extract natural realizat din ceai negru), dar cu un minim de calorii. Acest concentrat este îndulcit cu stevia.